ഇന്ത്യന് വിഭവങ്ങളാണ് തയാറാക്കാന് ഏറ്റവും ബുദ്ധിമുട്ടെന്ന് ബ്രിട്ടീഷ് പഠന റിപ്പോര്ട്ട് ഏറ്റവും എളുപ്പം ജര്മ്മന് വിഭവങ്ങള് പഠിക്കാന് ഏറ്റവും ബുദ്ധിമുട്ട് ഇന്ത്യന് പാചക രീതിയെന്ന് ബ്രിട്ടീഷ് പഠനം. ജൂലൈ 14 ന് യു.കെ.യിലെ പ്രശസ്ത ടാബ്ലോയിഡ് ദി മിററില് പ്രസിദ്ധീകരിച്ച ഒരു പഠനത്തിലാണ് ഇക്കാര്യം വ്യക്തമാക്കിയിരിക്കുന്നത്. തയാറാക്കാന് ഏറ്റവും ബുദ്ധിമുട്ടുള്ള വിഭവങ്ങള് ഇന്ത്യന് വിഭവങ്ങള് ആണെന്നാണ് പഠന റിപ്പോര്ട്ടില് വ്യക്തമാക്കിയിരിക്കുന്നത്. ചൈനീസ് ഇറ്റാലിയന് വിഭവങ്ങളാണ് ഉണ്ടാക്കാന് ബുദ്ധിമുട്ടുള്ള വിഭവങ്ങളില് രണ്ടും മൂന്നും സ്ഥാനത്തുള്ളത്. ലണ്ടന് ആസ്ഥാനമായുള്ള ടില്ഡാ പുബ്ലിഷിംഗ് നടത്തിയ പഠനത്തില് രണ്ടായിരത്തോളം പേരാണ് പങ്കെടുത്തത്. ഒട്ടുമിക്ക എല്ലാ ബ്രിട്ടീഷ് പൗരന്മാരും കൊവിഡ് ലോക്ക്ഡൗണ് കാലത്ത് ആഗോള പാചകരീതികള് പരീക്ഷിക്കുമായിരുന്നുവെന്നും പഠനം കണ്ടെത്തി. സര്വേയില് പങ്കെടുത്തവരില് 39 പേരും വീട്ടില് ഇന്ത്യന് വിഭവങ്ങള് വീട്ടില് പാകം ചെയ്യാന് ശ്രമിച്ചുവെന്ന് അഭിപ്രായപ്പെട്ടു. അരി വയ്ക്കാനാണ് കൂടുതല് പേരും പ്രയാസം നേരിട്ടത്. അരി പാകം ചെയ്തപ്പോള് പറ്റിയ അബദ്ധങ്ങള് പാത്രത്തിന്റെ അടിയില് പിടിക്കുക, ശരിയായ രീതിയില് വേവാതിരിക്കുക എന്നിവയാണെന്ന് പഠനത്തില് പറയുന്നു. പഠന റിപ്പോര്ട്ട് പ്രകാരം, പ്രധാനമായും 18 34 വയസിന് ഇടയിലുള്ള ചെറുപ്പക്കാരാണ് അരി പാകം ചെയ്യാന് ഏറെ ബുദ്ധിമട്ട് അനുഭവിച്ചത്. തയാറാക്കാന് ഏറ്റവും ബുദ്ധിമുട്ടുള്ള പട്ടികയില് മൊത്തം ഇരുപത് വിഭവങ്ങളാണ് ഉള്പ്പെടുത്തിയിരിക്കുന്നത്. ഇന്ത്യന് വിഭവങ്ങള് ഏറ്റവും ബുദ്ധിമുട്ടുള്ള പട്ടികയില് ഒന്നാം സ്ഥാനം നേടിയപ്പോള് ഏറ്റവും എളുപ്പമുള്ള വിഭവങ്ങളായി ജര്മ്മന് വിഭവങ്ങള് ഒന്നാമതെത്തി. Read Also: സ്പെഷ്യല് ചിക്കന് റെസിപ്പിയുമായി മോഹന്ലാല് രുചി നോക്കി സുചിത്ര വിഡിയോ ഇന്ത്യന് വിഭവങ്ങള് തയ്യാറാക്കുക എന്നത് അത്ര എളുപ്പമുള്ള കാര്യമല്ല. ഓരോ മസാലക്കൂട്ടിന്റെയും അളവ്, പാചകം ചെയ്യുന്ന വിഭവത്തിന്റെ മൊത്തം രുചിയെ തന്നെ മാറ്റിമറിക്കാന് കഴിയുന്നതാണ്. ഒരേ വിഭവം തന്നെ വ്യത്യസ്ത രീതികളില് തയ്യാറാക്കാന് കഴിയും എന്നതാണ് ഇന്ത്യന് വിഭവങ്ങളുടെ മറ്റൊരു സവിശേഷത. കുടുംബം, പ്രദേശം തുടങ്ങി രുചിയെ സ്വാധീനിക്കുന്ന നിരവധി ഘടകങ്ങളുണ്ട്. വ്യത്യസ്തമായ ധാരാളം വിഭവങ്ങളുള്ള ഇന്ത്യയില് എല്ലാത്തരം വിഭവങ്ങള്ക്കുമായി ഒറ്റ മെഷീന് എന്നത് ഏറെക്കുറെ അസാധ്യമാണ്. ചപ്പാത്തി മെയ്ക്കര് പോലെ ഓരോ വിഭവങ്ങള്ക്കുമായുള്ള പ്രത്യേകം മെഷീനുകള് ലഭ്യമാണ്. ഓരോ ഭക്ഷണവും പാകം ചെയ്യുന്ന രീതിയും എറെ സങ്കീര്ണമാണ് എന്നതാണ് ഇതിന് കാരണം. തീ കുറച്ചും കൂട്ടിയും വേവ് കണക്കാക്കിയുമെല്ലാം വേണം ഓരോ വിഭവങ്ങളും തയ്യാറാക്കാന്. ഈ കാരണങ്ങള് കൊണ്ട് എല്ലാം തന്നെ ഇന്ത്യന് വിഭവങ്ങള് തയ്യാറാക്കുന്ന ഒരു മെഷീന് എന്ന സങ്കല്പ്പം അസാധ്യമാണ് എന്നാണ് എല്ലാവരും കരുതിയിരുന്നത്.